1. 


Imam Bahygi 45 4 Asa) Shoaibul Imaan, Vol 3, Pg 162, Hadees 1500 
Imam Bahyqi ne puri sanad byan ki, aur ye Hadees riwayat hai Hazrat Ali ibn Talib 
A las a pa) se, kehte hain ke maine Rasulallah $ ko kehte hue suna, ke jo mere 
Ahle Bait ka haq na pehchane, mere Ansaar aur Arab ke sahaba ki tazeem na kare, 
wo teen haal se khali nahi, teen mese ek zarur hai 
(a) Ya to wo munafik hai 
(b) Ya wo zinaah se paida hua hai, harami ki aulad hai 
(c) Ya wo hai jiske baap ne halate napaki me sohbat ki to iska hamal qaraar paya 

- Imam Ibn Adi, Al Qamil me Vol 4, Pg 155, Rijaal No 700 

- Imam Daylmi ne Musnadul Firdaus me Vol 4, Pg 279, Hadees 6371 

- Imam Zahebi ne Mizanul Aitedal Vol 3, Pg 148, Rijaal No 3027 


Nabi ki tableeqh ka ajr Allah dega aur Ahle Bait se Mohabbat: 





Quran e Kareem me Ahle Bait ki fazilat jagah ba jagah byan ki gayi hai - 


(a) Para 25, Surah Ash Shura, Ayat 23 
s Ait À EA] Cah AA 47 Shera A 
Gå $5 II ANO 


Ahle Bait ka magaam bataya parwar digar ne, aur apne mehbub ke zariye se 





apne bando ko irshad farmaya, mere Ahle Bait ki mohabbat tum par wajib hai 


Hadees: Rasulallah # ne irshad farmaya, jisne apni tabiyat se tafseer ki quran ki 


uska thikana jahannam hai 


Quran ko sahebey Quran se samajhna parega, aur sahebe Quran se sahaba ne 


samjha aur Aiyyimma ne usko tafseer me nakl kar diya 


Shaney Nuzul: Rasulallah # aur Ahle Baiti Nabuwat bawajud iske ke qayenat ke 
malik the, bari saadi zindagi guzarte the, baaz sahaba ne dekha jab ye, 
baadshaho ke safeer aate hain, Nabi unse mulaqat karte hain to bare saada kapro 
me hote hain, mashwara kiya ke hum maal jama karen aur ap # ko de dain ke 


khushal zindagi guzar saken, ache libaz nazar kiye jaye, ittefaaq ho gaya is par 


Sabhi sahaba ne bar char kar hissa liya, raqam aur baki saari ashiya jama hogayi, 


to ye lekar Rasulallah # ki khidmat me hazir hue, ap hujre mubarak se bahar 


(b) 


(c) 


(d) 


(e) 


tashreef late hain, puchte hain, ke ye sabh kya hai, arz kari puri baat aur apni 
koshish batayi, farz bataya apna, qubul karne ki guzarish kari, Nabi ne is ashiyo 


par ek nazar daali ke tabhi is ayat ka nuzul hota hai 


Para 12, Surah Hud, Ayat 51 





O APT PTK, P IA YALALA AA La BAN 
INI NIA 

Is ayat me Quran Hazrate Hud pi 4415 ka jumla nakal kiya jata hai, ke Hazrate 
Hud pi 445 kehte hain apni koam se, ai meri koam mai jo tumhe tableeg kar 
raha hun iske aiwaz me mai tumse koi ajr nahi mangta mera ajr to uske zimme 


karam par hai jisne mujhe paida kiya 


Para 19, Surah Ash-Shu'araa, Ayat 127 


Kej an 


Hazrat Saleh pi 4 ka jumla nakal kiya jata hai, ke Hazrat Saleh >> 445 kehte 








hain apni koam se, mai tumhe jo samjha raha hun jo tableeg kar raha hun iske 


aiwaz koi ajr nahi mangta, mera ajr to rabbul alameen ke paas hai 


Para 19, Surah Ash-Shu'araa, Ayat 145 
23433 wA MA Ga AIN, 27” 3 5/7 539p LIITA 
As SENG Sa pakal bas 


Hazrat Loot atul as ka jumla nakal kiya jata hai, ke Hazrat Loot -d 445 kehte 








hain apni koam se, mai tumhe jo samjha raha hun jo tableeg kar raha hun iske 


aiwaz koi ajr nahi mangta, mera ajr to rabbul alameen ke paas hai 


Para 19, Surah Ash-Shu'araa, Ayat 180 
231433 WANI / 2 5 37 3 5/7 DIa LIITA 
ua Oal Ga ai E bah 


Hazrat Shoaib -d 445 ka jumla nakal kiya jata hai, ke Hazrat Loot adil 4e 








kehte hain apni koam se, mai tumhe jo samjha raha hun jo tableeg kar raha hun 


iske aiwaz koi ajr nahi mangta, mera ajr to rabbul alameen ke paas hai 


Har Nabi ne kaha mai ajr nahi mangta mera ajr rabbe kareem ke paas hai, magar 
Rasulallah ki Ahle Bait ki khususiyat ye hai ke quran kehta hai ke apka ajr to rab ke 
paas to hai, inko ajr akhirat me diya jayega, magar musalmano ko hukm diya ja raha 
hai, ke mere nabi ke khanwadey itne ehmiyat ke hamil hain ke duniya me to ajr 
inko chahiye aur akhirat me jo mujhe dena hai mai dunga, duniya me inka ajr to ho 
nahi sakta ye na mumkin hai, magar khuch haq ada karna hai, zarrey barabar bhi 


khuch haq ada karna chahte ho, to mere nabi ke Ahle Bait se mohabbat karo 


Hadees: Hazrat An Abdur Rahman ibn Abi Laila 435 Ji dl (02) se riwayat marwi 
hai, Rasulallah $ ne irshad farmaya, logo, tumme se us wakht tak koi momin nahi 
ho sakta, us wakht tak, jab tak wo apne ap se zyada mujhse mohabbat na kare, apne 
khandan se zyada mere khandan se mohabbat na kare, jab tak wo meri nasl se, meri 
aal se, apni aal aur nasal se zyada mohabbat na kare, aur jab tak apni zaat se zyada 
mohabbat meri zaat se na kare, wo hargiz momin nahi ho sakta 

- Shoaibul Imaan, Vol 2, pg 190, Hadees 1505 

- Masnadul Firdaus, Vol 5, Pg 154, Hadees 7795 


Hadees: Allah ke Nabi # ne apni chadar li, Hazrate Ali 45 dai à pa) aye chadar me le 
liya, Hazrate Fatima tes (dad Al <) ayin chadar me le liya, Hazrate Hasan 4 Jai dl (raa) 
aye chadar me liya, Imam Hussain +s idi 4-2) aye chadar me liya, aur asmaan ke 
taraf nigah karke arz kiya, ai Allah ye mere Ahle Bait hai, ye mere khandan wale 


hain, inse mohabbat tum par farz wajib hai 


- Sahi Muslim, Kitabul Manaqib, Baab - Fazail e Ahle Bait Hadees 2424 
- Imam ibn Abi Shaiba ne Al Musannaf, Vol 6 Pg 370 Hadees 36102 

- Musnade Ahmed Vol 2 Pg 672 Hadees 1149 

- Imam Hakim ne Al Mustadrak Vol 3 Pg 159 Hadees 3707 

- Imam Bahyqi ne Sunanul Qubra me Vol 2 Pg 149 


Hadees: Hazrate Saad ibn Waqqas 4 jl dl a) se riwayat hai, kehte hain, ke jis 


wakht ye ayate kareema nazil hui, Para 3, Surah Ale Imran, Ayat 61 


ai mehbub, ap pukariye inko, bulaiye inko, lao tum apni aurto ko apne beto ko lao, 


aur hum apne beto ko layen 


Jis wakht ye ayat nazil hui Najraan ke padriyo se mubahila hua, to apne pukara 
bulaya, “aliyan wa fatemata wa hasanan wa hussaina”, aur apne apney haatho ko 
buland karke kaha, rabbe qayenat ye mere khandan wale hain 

- Muslim Sharif, Vol 2, Hadees 2404 

- Jame Tirmizi, Vol 5 Pg 638, Hadees 3724 

- Musnade Ahmed, Vol 1, Pg 185, Hadees 1608 

- Imam Nasai ne Sunane Qubra, Vol 5, Pg 107, Hadees 8399 

- Imam Hakim Al Mustadrak, Vol 3 Pg 163 Hadees 4719 

- Imam Bahyqi me Sunan ul Qubra me Vol 7, Pg 63, Hadees 13169 


Hadees: Hazrate Saad ibn Waqqas 45 (dai di (pa) se riwayat hai, kehte hain ke Allah 
ke Rasul ne irshad farmaya, ke kasam us parwar digar us zaat ki jiske kabze e kudrat 
me meri jaan hai, logo, jisne mere Ahle Bait se bugz rakha, keena rakha, ba-rozey 
qayamat Allah use jahannam me dakhil karega 

- Imam Hakim Al Mustadrak, Vol 3 Pg 162 Hadees 4717 

- Imam ibn Hibban ne As Sahi me Vol 15 Pg 435 Hadees 6978 

- Imam Zahybi ne Siyarul Elamul Nawala Vol 2 Pg 123 

- Imam Zarkani ne Al Mohaibul Ladunya ki sharah me Vol 7, Pg 30 


Para 4, Sura Ale Imran, Ayat 103 


KI 


Allah irshad fermata hai, ke tum sab milkar Allah ki rassi ko thaam lo, pakar lo 


MANGKA 
Isa No 
Aur firqo me mat bato 


Imam Jafar e Sadiq “* jdi àl pa) ne farmaya wo Allah ki rassi hum Ahle Bait hain 


Hadees: Hazrat Jabir bin Abdullah 425 (Ji di! pa) se riwayat hai, ke maine Allah ke 
Nabi # ko kehte hue suna, ai logo, mai tumme 2 cheezain chorey jaa raha hun, jab 


tak inhe thamey rakhoge gumraah nahi hoge, bhatko ke nahi, firqo me nahi batoge, 


10. 


11. 


12. 


tum Islam ke asl se jurey rahoge, ek Allah ki kitaab aur dusri mere Ahle Bait, dono 
ek saath honge 

- Jame Tirmizi, Vol 5, Pg 262, Hadees 3786 (farmaya ye Hadees hasan hai) 

- Imam Tabrani ne Majemul Ausad, Vol 5, Pg 189, Hadees 4757 

- Imam Hakim Tirmizi, Nawaderul Usool, Vol 1, Pg 258 

- Allama Ibn Qaseer ne Tafseer e Quran, Vol 4, Pg 114 


Ab Sahi Muslim me ek sahi Hadees ayi hai, ab ye kehte hain ke ap sahi Hadees ko 
chorkar hasan Hadees pakar kar baithe hain aur Ahle Bait ki rat lagaye hue hain, 
Muslim me Hadees hain ke, mai tumme 2 cheezain chor raha hun, Allah ki kitaab 
aur Sunnat e Rasul aur Tirmizi me hai ke mai 2 cheezain chor raha hun, Allah ki 
kitaab aur dusri Ahle Bait, Tirmizi ka darjah Muslim se kam hai, pehli cheez 
commom hai Allah ki kitaab, is Hadees par hamara bhi imaan hai, ikhtelaaf hai Ahle 
Bait aur Sunnat me kisko thaame, to aiye khud Rasul ki Hadees se dekh lijiye, to 
Nabi ne farmaya ke Hussain se mohabbat karna, Fatema se mohabbat karna, to Allah 


ki rassi ko thamna hi parega 


Allah ka kalaam uski sifat aur Ahle Bait Rasulallah ki sifat 

“Zaat sifato se pehchani jaati hai” 

Nabi ne kaha ye dono saath honge, Quran ke saath Ahle Bait ko kiya aur Ahle Bait 
ke saath Quran ko kiya, iski 2 wajah thi 

(a) Quran ko Ahle Bait ke saath is liye kiya ke Ahle Bait ka maqaam Quran batayega 
(b) Quran ka maqaam Ahle Bait samjhayega 


Rasulallah # ne aagey ek dusri Hadees me farmaya, ye kabhi juda nahi honge yahan 


tak ke ye mujhse Huaze Qausar par mujhse mulaqat karenge 


Hazrate Abdullah ibn Abbas 445 ¿Jai àl pa) se riwayat hai, kehte hain ke, Rasulallah 
=Æ ne irshad farmaya, ke mere Ahle Bait ki misaal kashti e Nooh ki tarah hai, jo ispar 
sawar hogaya uska bera paar hai aur jo isme sawar na hua wo halaaq 

- Imam Tabrani ne Majemul Kabeer, Vol 12 Pg 34 Hadees 2388 

- Imam Hakim Al Mustadrak, Vol 3, Pg 163, Hadees 4720 

- Imam Dailmi ne Masnadul Firdaus me Vol 1 Pg 238 Hadees 9016 


13. 


14. 


15. 


16. 


- Imam Haisami ne Majmauz Zawaid me Vol 9 Pg 168 


Hadees: Abdullah ibn Masud 4 jdi dl pa) se riwayat hai, logo, Ahle Bait ki Aale 
Mohammad ki ek din ki mohabbat tamam saal ki ibadat se behtar hai 
- Musnadul Firdaus, Vol 2, Pg 142, Hadees 2721 


Hadees: Hazrat Ali 4e jl dl pa) se riwayat hai, kehte hain, ke ek martaba 
Rasulallah $ ne apne ek haath se Imam Hasan aur dusre haath se Imam Hussain ko 
pakra, irshad farmaya, haath pakarke, ke jisne mujhse mohabbat ki aur in dono se 
mohabbat ki, aur jisne inke baap aur maa se mohabbat ki, wo qayamat ke din usi 
darjeh me rahega jis darjeh me hum rahenge 

- Jame Tirmizi, Vol 5, Pg 641, Hadees 3733 

- Musnade Ahmed, Vol 1, Pg 77, Hadees 576 

- Majemul Kabeer, Vol 3, Pg 50, Hadees 2654 


Hadees: Rasulallah # farmate hain, khabardar ho jao, jo is haal me mara uske dil me 
Ahle Bait ki mohabbat thi, tehkeek uski moat shahadat par hui, wo shaheedo ki 
moat mara, momin hokar mara, aur jo Ahle Bait ka bugz lekar mara, uski moat kufr 
par hui, wo kaafir hokar mara 

- Allama Zabakshari ne Tafseer e Kashshaaf me Vol 4, Pg 399 

- Imam Fakruddin Razi ne Tafseer e Kabeer Vol 7, Pg 396 

- Allam Ismail Haqqi ne Tafseer Ruhul Byan me Vol 4, Pg 407 


Jannat me sab se pehle kaun jayega: 


Hadees: Imam Hakim ne Al Mustadrak me sahi sanad ke saath ye riwayat byan karte 


hain, sanad pahonchate hain Hazrate Ali tak, Vol 3, Hadees no 4786 


Rasulallah $ ne irshad farmaya, ke Ali jaan lo sab se pehle jannat me jaane wale 
kaun jayenge, farmaya, ke sab se pehle mai, Ali tum hoge, Fatima, Hasan aur 
Hussain. 

Ali ne pucha Huzur $ se ke jo humse mohabbat karte hain unka kya hoga, Huzur 5 
ne farmaya, ke Ali ghum na karo, jo hamare chahne wale honge wo hamare piche 


piche chale ayenge. 


17. 


- Ibne Saad ne Tabqatul Qubra ke andar 

- Imam ibn Hajar Al Haitami Al Makki ne Assawaikul Moharrika , Pg 448 

- Kanzul Umaal me Imam Husamuddin Hindi ne Vol 12, Pg 98 Hadees 34166 
- Imam Hakim ne Al Mustadrak me Vol 3 Pg 164 Hadees 4723 

- [mam Tabri ne Zakhairul Uqba Vol 1, Pg 214 

- Imam Ibne Asagir ne Tarikhul Dimashq Vol 14 Pg 173 


Panjetaan Paak kise kehte hain: 
Sahi Muslim, Fazaile Sahaba, Hadees 6261 


Hadees: Hazrate Safiya bint Shaiba se riwayat hai, kehti hain ke maine Hazrate 
Ayesha Was (dai dl (pa) ko maine kehte hua suna, wo kehti hain ke ek martaba Huzur 
# apne hujrey se tashreef laye, to aisi halat me aye ke Sarkar us wakht kaale rang ki 
chadar oreh hue the us par kajawaho ke naksh bane hue the, tabhi Imam Hasan 
bahar aye apne hujre se, Allah ke nabi ne us chadar me Imam Hasan ko le liya, phir 
Imam Hussain bahar aye, Nabi ne unko bhi apni chadar me le liya, phir Fatima ayin 


Nabi ne unko bhi chadar me le liya, Ali aye unko bhi liya 


Allah ke nabi ne irshad farmaya, ke ye wo zaat hai (quran ki ayat pari), ke Allah 
fermata hai, ke ai nabi ke ghar walon, Allah to tumse ye chahta hai ke tumse har 
napaki ko door kar de, aur tumhe khub paak aur saaf suthra bana de, nabi ne in 5 ko 


chadar me lekar bataya ke ye Panjetan Paak hai 


